open-index/open-wikipedia-markdown huggingface dataset:
Benzodiazepinum

[thumb|**Structura benzodiazepinorum** fusionem ex [Benzenum|benzeno et diazepino. R1, R2, R2', R7 signant loca, quo gregis chemicis effectus varios fieri possunt.]] 
**Benzodiazepinum** est compositum chemicum psychotropicum, fusum ex benzeno et anulo diazepini, cum effectibus in systemate nervosum centrali anxiolyticis aut sedantibus aut anticonvulsivis. 

Benzodiazepina receptoria GABAA modificant, ideo ut neurotransmissor GABA melius receptorium inflectat.

Medici benzodiazepinis in tractandis et insomnia et anxietate et inquietudine utuntur.

## Historia 
[thumb|[Chlordiazepoxidum]]
Anno 1955 Leo Sternbach in Nova Caesarea primum benzodiazepinum, Chlordiazepoxidum, confecit.

## Natura chemica 
### Structura chemica 
Benzodiazepinum heterocyclus fusione chemica ex anulo benzeni et diazepino (heterocyclus cum septem atomis, quinque enim carbonii et duabus nitrogenii) oritur. Benzodiazepino atomi nitrogenii positione una et quattuor locati sunt, ergo 1,4-diazepinum dicitur. Praeter 1,4-diazepinum etiam 1,2-diazepinum et 1,3-diazepinum sunt neuter verum cum effectibus pharmacologicis 1,4-diazepini. 

Fasciculus:Azepine-2D-skeletal.png|Azepinum cum nitrogenii atomo singulari (per definitionem semper "positione 1")
Fasciculus:1,4-diazepine.png|1,4-*di*-azepinum cum nitrogeniis (N) positione 1 (supra) et 4 (infra et dextra).

Ergo benzodiazepinis usitatis 1,4-diazepina sunt, quae receptoria GABAA obsident. 

## Natura pharmacologica 
### Pharmacokinetica 
Secundum tempus semivitae biologicum unumquodque benzodiazepinum in greges tres qui sunt dividi potest: 
* velociter proficiens (1 — 12 horae) 
* intermedium proficiens (12 — 40 horae) 
* leniter proficiens (40 — 250 horae)

## Natura medica 
Benzodiazepini et tranquillantia (sedativa, hypnotica) et anticonvulsiva adhibentur. Usus in senectute quaedam salutis impedimanta imponat.

Ordo mundi sanitarius in suo Systemate classificationis Anatomico Therapeutico Chemicoque benzodiazepina caudicibus et N05BA et N05CD recepit.

### Benzodiazepina et homo senex 
Usus benzodiazepinorum medicus in senectute, non raro insignibus cum periculis coniunctus est, imprimis tractatione longiore observatum: 
* Sedatio, hypotonia musculorum, ataxia efficiunt casus (cum fracturae et vulneris cerebralis periculo)
* Dementia
* Effectus paradoxici ut agitatio et insomnia

* Codex ATC N05BA
* Epilepsia
* Synapsis chemica

## Notae 
Categoria:Antagonistae receptorum glycini
Categoria:Anticonvulsiva
!
Corvus cornix

***Corvus cornix*** est species avium familiae Corvidarum, quae per Europam septentrionalem, orientalem, austro-orientalemque, atque in partibus Asiae occidentalis habitat. Quae est avis corpore cinereo, sed capite, oculis, rostro, gula, alis, cauda, femore, pedibusque nigris. Sicut alii Corvidae, omnibus vescitur.

Ante annum 2002, varietas speciei Corvi corones habebatur et *Corvus corone cornix* nominabatur.

## De vocabulo 
In nostra lingua, vocabula *corvus* et *cornix* varias Corvidarum species antiquitate significavisse videntur. Gulielmus Turner, scriptor saeculi sexti decimi, hanc cornicem *Hibernam* appellat: "est et marina quaedam cornix, quam aliqui Hybernam cornicem vocant, capite, cauda et alis nigris, caetera cinerea."

Fasciculus:CrowHeadClosed1.jpg|Caput *Corvi cornicis.*
Fasciculus:Flying Crow.jpg|*Corvv cornix* volans.
Fasciculus:Corvus_cornix_on_nest3.JPG|*Corvus cornix* in nido.
Fasciculus:Clamator glandarius MHNT.ZOO.2010.11.152.2.jpg|Ova *Clamatoris glandarii* et *Corvi cornicis.*

## Notae 
## Nexus externi 
* De *Corvo cornice* apud Wildscreen Arkive

Categoria:Aves Asiae
Categoria:Aves Europae
Categoria:Corvus
Categoria:Species animalium
Categoria:Taxa 1758
Categoria:Taxa Linnaei
Salome Comaise

**Salōmē Cŏmaïsē Lēvīī filia** (Graece Σαλώμη Κομαΐση Ληουείου, Armaice שלם ברת לבי) erat Iudaea locuples e regione meridionali ab Asphaltite Lacu, quae fugit in Sepeluncas Refugii in regione Torrentis Heber, exeunte bello Barchochebae. Sicut Babatha, documenta quae Salome in Spelunca Epistularum reliquit sunt fontes primariae de cultu civili, iure, et vita ea aetate.

## Vita 
Salome Comaise Maozis circum Zoaram habitabat. Parentes eius, Levius Manaëmi filius et Salome Grapte (sive Gropte), ante annum 113 mariti, filium et filiam genuerunt, at ante annum 127 et pater et filius mortui sunt.  Fortasse erat controversia iner Comaisen et Grapten de hereditate Levii (inter quam erant agelli vicini, paene proximi, ei quae Babathe erant), sedinter mensem Novembrem 129 et Ianuarium 131,  maritο primο, verisimiliter Samuo Simonis filio nupta, disputationem cum matre transegit et agellos Levii relinquit. Quid Samuo factum sit ignoramus, sed anno 131 Salome viro alteri nupsit, nomine Iesus Manaemi filius.

Exeunte Bello Barchochebae, Salome in Speluncas Refugii se abscondit, et ibi, verisimiter, mortem obiit.

## Documenta 
Documenta Salomes sunt septem tantum numero, multo pauciora quam documenta Babathae. Horum sex Graece scripta sunt, unum Aramaice. Veterrimum die 29 Ianuarii anno 125 scriptum est, novissimum 7 Augusti 131.

* Igael Iadin
* Babatha

## Notae 

Categoria:Mulieres
Categoria:Nati saeculo 1
Categoria:Mortui saeculo 1
Categoria:Iudaei
Exsilium

[thumb|[Iosephus Mallord Gulielmus Turner|Iosephi Turner pictura "Ovidius Româ pulsus" (1838)]]
**Exsilium**, sive **exilium**, est "privatio soli patrii sive ultro subeatur ad poenam vitandam, vel mutandae sedis gratia; sive lege et damnatione inferatur." Marcianus iuris consultus scripsit exsilium triplicem esse: "aut certorum locorum interdictio, aut lata fuga, ut omnium locorum interdicatur praeter certum locum, aut insulae vinculum, id est relegatio in insulam."
*Exul* est, cui exsilium tolerandum est.

De exsilio voluntario subito, id est de potestate data poenae, etiam capitalis, fugà vitandae, Cicero in oratione *Pro Caecina* haec dixit:
Exsilium enim non supplicium est, sed perfugium portus supplici. Nam quia volunt poenam aliquam subterfugere aut calamitatem, eo solum vertunt, hoc est sedem ac locum mutant. Itaque nulla in lege nostra reperietur, ut apud ceteras civitates, maleficium ullum exsilio esse multatum; sed cum homines vincula, neces ignominias vitant, quae sunt legibus constitutae, confugiunt quasi ad aram in exsilium. Qui si in civitate legis vim subire vellent, non prius civitatem quam vitam amitterent; quia nolunt, non adimitur eis civitas, sed ab eis relinquitur atque deponitur. Nam, cum ex nostro iure duarum civitatum nemo esse	possit, tum amittitur haec civitas denique, cum is qui profugit receptus est in exsilium, hoc est in aliam civitatem.

Temporibus veteribus *exulibus tellus ultima Tibur erat*, ut apud Ovidium poetam legimus. Imperatorum autem temporibus poena exsilii aucta est interdictione aquae ignisque cum ademptione rerum familiarium et iuris civitatis. Exsilium lenius *relegatio*, gravius *deportatio* fuit. Iniussu in patriam reversi supplicio affecti sunt.

## Notae 

*Diaspora
*Emigratio
*Expulsio Acadianorum
*Fuga
*Ius asyli
*Persona non grata

## Si vis plura legere
* J.-M. Claassen, *Displaced persons  : the literature of exile from Cicero to Boethius*, London : Duckworth, 1999
*Michèle Ducos, 'De l’exil à la domus : les problèmes de droit liés à l’exil de Cicéron', *Interférences* 2015(8) Hic legere potes
*''L'exil au miroir de la Correspondance de Cicéron*, Interférences 2015(8) Hic legere potes
* Ernst Ludwig Grasmück , *Exilium : Untersuchungen zur Verbannung in der Antike*, Paderborn, 1978
* Gordon P. Kelly,  *A history of exile in the Roman republic'', Cambridge, 2006.

Categoria:Sociologia
Categoria:Societas hominum
Pro Murena

***Pro Murena*** est oratio Ciceronis mense Novembri, anno Urbis 690 (vel 63 a.C.n.) post Catilinariam secundam habita et postea publicata. 

## Argumentum 
(*Ex editione Jo. Aug. Ernesti*) "Consulibus Cicerone et Antonio, cum, Cicerone comitia consularia habente, Decimus Silanus et Lucius Murena essent in futurum annum designati, repulsam autem tulisset Servius Sulpicius; ea contumelia commotus Sulpicius, ambitus Murenam accusavit cum tribus subscriptoribus: Marco Catone, Cnaeo Postumio et Servio Sulpicio adolescente. 
Tribus ergo actionibus, pro illius temporis more, causa est perorata. Prima actione defensus est a Quinto Hortensio, altera a Marco Crasso, tertia a Cicerone consule. In tota igitur oratione hoc agitur ut cum ceterae criminationes retundantur, tum imprimis illa de tribubus largitione corruptis. Antequam ipsam causam ingreditur, satisfacit M. Catoni et Serv. Sulpicio; quorum alter negabat fas esse Ciceronem consulem qui de ambitu legem tulisset defendere reum de ambitu;

## Notae 
## Plura legere si cupis 
*Donald M. Ayers, "Cato's Speech against Murena", *The Classical Journal*, 1954: 245-253
* Richard Wellington Husband,"The Prosecution of Murena", *The Classical Journal* , 1916: 102-118

## Nexus externi 
*Textus apud Latin Library
* De hac oratione edenda 

Categoria:Marcus Tullius Cicero
Categoria:Litterae Latinae aetatis Rei Publicae
Categoria:Orationes
Categoria:Italiae scripta
Categoria:Catilinae coniuratio
Categoria:Scripta 63 a.C.n.
Novoforum

thumb|Civitas vetus
**Novoforum** est urbs Bavarica.

## Res gestae 
Annis 1135 et 1160 civitatis primum mentio est facta in documentis. Usque ab anno 1329 civitatem domus Wittelsbacensis regnat.

## Filii civitatis 
* Christophorus rex Daniae natus anno 1416.
* Hartmannus Schopperus poeta Latinus

## Notae 
Categoria:Urbes Bavariae
Dionysius Moncada

**Dionysius Moncada**, vulgo plene *Denis Ronaldo Moncada Colindres* (natus in Murra Novae Segobiae die 28 Novembris 1948) est miles et politicus Nicaraguae.

Alumnus est Universitatis Nationalis Autonomae Nicaraguanae Legione in urbe ubi iuri publico studuit. Ab anno 1979 in exercitu revolutionario Nicaraguano militavit. Annis 1981 et 1982 academiam militarem Havanensem frequentavit. Deinde apud curiam iustitiae supremam Nicaraguanam operam dedit in rebus militaribus. Ab anno 2007 iuxta ministerium rerum externarum legatus plenipotentiarius fuit apud ordinem civitatum Americanarum. Ab anno 2013 eodem tempore officio ministri vicarii a rebus externis functus est, ministro principali Samuele Santos. Cui iussu praesidis Danielis Ortega die 16 Ianuarii 2017 ipse succedit.

## Bibliographia 
[thumb|upright=2|Dionysius Moncada, [Elias Jaua, David Choquehuanca, Ricardus Patiño in Guatemala anno 2013 congressi]]
* "Nombran a Denis Moncada Ministro de Relaciones Exteriores" in *100% notícias* (18 Ianuarii 2017)
* Arlen Cerda, "Ortega crea asesores para políticas y asuntos internacionales" in *Confidencial* (9 Iunii 2016)
* Uriel Velásquez, "Denis Moncada Colindres es el nuevo canciller de Nicaragua" in *Nuevo diario* (16 Ianuarii 2017)

## Nexus externi 
* Vita apud cancellariam Nicaraguanam

Categoria:Nati 1948
Categoria:Homines vivi
Categoria:Politici Nicaraguae
Categoria:Milites Nicaraguae
Categoria:Alumni Universitatis Nationalis Autonomae Nicaraguanae
Categoria:Alumni academiae militaris Havanensis
Pyrrhus (discretiva)

**Pyrrhus** () est nomen virile Graecum, a , "colorem ignis habens, rufus".

## Homines 
* Pyrrhus, filius Achillis ex Deidamia, aliter Neoptolemus appellatus
* Pyrrhus I, rex Epirotarum (306–302, 297–272 a.C.n.) et Macedonum (288–284)
* Pyrhus II, antecedentis nepos, rex Epirotarum (c. 252–234 a.C.n.)
* Pyrrhus (patriarcha Constantinopolitanus) (638–641 et 654)
* Pyrrhus Ligorius (c. 1512–1583), architectus pictorque Italianus
* Pyrrhus Demas (natus anno 1971), ponderum sublator Graecus

## Alia 
* *Pyrrhus*, tragoedia lyrica Iosephi Nicolai Pancratii Royer
Paulus Năstase

**Paulus** (Dacoromanice *Pavel*) **Năstase** (natus die 6 Decembris 1951 Bucarestae) est eruditus informaticae et vir publicus Dacoromanicus.

## Eruditio et munus 
Năstase annis 1970 - 1975 apud Academiam Studiorum Oeconomicorum Bucarestae informaticae et postea mathematicae studebat et deinde apud eandem academiam operam dedit. Anno 1996 professor informaticae eiusdem instituti nominatus est.

## Cursus honorum 
Die 4 Ianuarii 2017 minister eruditionis in consilio ministrorum Sorin Grindeanu nominatus est. Hoc in officium Mirceae Dumitru successit. Iam mense Iunii 2017 cum paene omnibus ministris se a magistratu recessit, Livius Pop die 29 Iunii 2017 minister eruditionis ei successit.

## Nexus externi 
* Curriculum vitae apud media.dcnews.ro
* Pagina personalis

## Notae 
Categoria:Alumni Academiae Studiorum Oeconomicorum Bucarestensis
Categoria:Professores Academiae Studiorum Oeconomicorum Bucarestensis
Categoria:Ministri eruditionis Romaniae
Walterus Ewing Crum

thumb|Walteri E. Crum libri *Catalogue of the Coptic manuscripts in the British Museum* pagina quaedam (nempe 266).
**Walterus Ewing Crum** (natus Glasguae 22 Iulii 1865; 20 Aprilis 1944 Bathoniae defunctus) fuit aegyptologus et Coptologus, id est vir de lingua litterisque Copticis doctus, Scoticus. Maximam famam nunc habet pro magno opere suo *A Coptic Dictionary*, lexico volubili verborum Copticorum, quod anno 1939 confecit.

## Vita et opera 
Natus est filius primus Alexandri Crum Thornliebankensis circum Glasguam. Collegium Etonense studii causa adiit, et anno 1888 gradum adeptus est a Collegio Balliolensi Oxoniae. Post hoc cum Adolfo Erman, Aegyptologo (et amico diutino), Lutetiae et Berolini in studiis perstabat.

Crum magnam partem curriculi vitae sumpsit indicem corporis materiei Copticae concinnando, inter quod erant manuscripta in Bibliotheca Rylandsiana, Museu Britannico contenta, quo nixus denique *A Coptic Dictionary*, lexicon ingens verborum Copticorum (omissis vocibus origine Graecis), operose citatorum, et Anglice definitorum (sed inclusis glossis antiquis Graecis, Latinis, et Arabicis) conscribebat, atque anno 1939 confecit. Hoc lexicon inter opera Crum, qui multos libros multasque commentationes scripsit, maxime praestat.

## Maxima opera 
* *Catalogue of the Coptic manuscripts in the British Museum*. British Museum (1905)
* *A Coptic Dictionary*. 6 vols. Oxford University/Clarendon Press, 1929–39. Repr. with introduction by James M. Robinson. Ancient Language Resources. Eugene, Oregon: Wipf and Stock, 2005. ISBN 9781597523332.

### Opus Latinum 
* Leipold et Crum editoribus, *Sinuthii Archimandritae Vita et Opera*

## Notae 
Categoria:Aegyptologi
Categoria:Eruditi Britanniae
Genucius Cipus

**Genucius Cipus** fabulosa persona Romana quae in primis temporibus ReiPublicae Romanae vixisse fertur. Permultae de illo narrationes a classicis scriptoribus exstant, ex quibus illa quam Valerius Maximus tradit locupletissima est.

## Historia fabulosa Genucii Cipi 
Cipus praetor Romanus fuisse dicitur cui incredibile prodigium factum est. Nam, fusis hostibus, Romam cum exercitu suo rediens,  vultum suum in rivi cuiusdam aqua casu vidit in quo cornua erepserant.

Ab haruspicibus responsum accepit se regnaturum, si Urbis moenia ingressus esset; quod ne adveniret sponte sua se exsilio dedit.

Senatus Romanus, illi gratiam agens, tot jugera dedit quot diurnus labor arare permitteret. Quae omnia ut ab oblivione vindicarent, cornuti viri effigies in porta Rauduscula incisa est.

## Bibliographia 
* Valerius Maximus *Factorum et dictorum memorabilium libri V*,6 § 3
* Publius Ovidius Naso, *Metamorphoseon Libri*, XV. 565 et sqq.

## Nexus externi 
* De fabula ab Ovidio narrata

Categoria:Personae ficticiae
Categoria:Roma antiqua
Magister et Margarita

thumb|Prima editio Мастер и Маргарита in forma libri (1967)
***Magister*** vel artifex ***et Margarita***, titulo Russico Мастер и Маргарита, est mythistoria Michaëlis Bulgakov, qui eam ab anno 1928 vel 1929 usque ad 1940, anno mortis suae, scripsit, sed non perfecit. Argumentum mythistoriae explicatur in duabus scaenis: Moscuae in urbe Sovietica et atheistica, ubi diabolus apparet et stragem communitati litterariae dat; et Hierosolymae in urbe antiqua, ubi historia Pontii Pilati et "Iešuae ha-Notsri" (Iesu) narratur.

Primum mythistoriae exemplum, *Копыто инженера* (Ungula ingeniarii), *Чёрный маг* (Magus niger), aliterque nominatum, ab ipso Bulgakov anno 1930 combustum est. Ultimum nomen, *Мастер и Маргарита,* tantum anno 1937 ascriptum est. Post mortem auctoris, chirographa collegit et recognovit eius vidua, Helena.

Opus primum forma redacta annis 1966 et 1967 editum est, in periodico *Москва.* Prima editio plena anno 1967 Lutetiae publicata est, sed in Unione Sovietica, editionibus clandestino disseminatis (*samizdat*) exceptis, solum anno 1973 in lucem prolata est. Nunnullae versiones operis theatrales et pelliculariae factae sunt.

Fasciculus:Master & Margarita.jpg|"Digressus Moscuâ", pictura Sergii Panasenko-Mikhalkin (1995)
Fasciculus:The Master and Margarita four.jpg|Мастер и Маргарита in scaena Theatri Gesher Telavivi

## Bibliographia 
* Sokolov, Boris. Расшифрованный Булгаков. Тайны «Мастера и Маргариты» Moscuae: Yauza/Eksmo, 2010.
* Weeks, Laura, ed. *Master and Margarita: A Critical Companion*. Evanston, IL: Northwestern University Press, 1996.

## Nexus externi 
Categoria:Litterae Russicae
Categoria:Mythistoriae primum forma seriali editae
Categoria:Russiae scripta
Categoria:Scripta saeculo 20
Andrea Păstârnac

(Dacoromanice *Andreea Păstârnac*; nata die 24 Septembris 1967 Coronae) est legata ac rerum politicarum perita Dacoromanica.

## Institutio et munus 
Păstârnac annis 1986–1990 apud Universitatem Bucarestensem philologiae et linguis—praecipue linguae Hebraicae—studuit et annis 1991–1995 studia apud Universitatem Hebraicam Hierosolymitanam perfecit. Ab anno 1995 in Tel Avivo pro legatione Romanica et profestrix apud Universitatem Telavivensem operam dedit. Ab anno 2001 Bucarestae in ministerio rerum extararum operam dedit et profestrix apud Universitatem Bucarestensem fuit. Annis 2006–2011 legata Romaniae in Cypro et ab anno 2013 in Israel erat.

## Cursus honorum 
Păstârnac die 4 Ianuarii 2017 ministra civium extra patriam viventium Romaniae in consilio ministrorum Sorin Grindeanu nominata est. Hoc in officium Mariae Ligor successit. Et in novo consilio ministrorum Michaelis Tudose a die 29 Iunii 2017 hoc magistratu fungitur. Die 29 Ianuarii 2018 ei Natalia Intotero successit.

## Familia 
Andrea Păstârnac marito nupsit.

## Nexus externi 
* Curriculum vitae apud situm interretialem ministerii rerum exterarum Romaniae

## Notae 
Categoria:Alumni Universitatis Bucarestensis
Categoria:Alumni Universitatis Hebraicae Hierosolymitanae
Categoria:Professores Universitatis Bucarestensis
Categoria:Legati Romaniae
Categoria:Ministri civium extra patriam viventium Romaniae
Eduardus O'Hara

'''Eduardus O'Hara'* (Anglice *Edward* sive *Eddie O'Hara*) 1 Octobris 1937 natus, 28 Maii 2016 defunctus fuit vir publicus Brittanicus, factioni laboris favens, qui Socius Parlamenti pro municipio Knowsley Meridiano, post obitum Ioannis Hughes, factus est.

Officium ab anno 1990 tenebat usque ad 2010 quo anno municipium contributum est cum *Knowsley* Septentrionali. Illo in intervallo id municipium pro sede Laboris certissima habebatur. Consilio de Technologia et Aerospatio Confoederationis Europae Occidentalis praesidebat, donec anno 2009 vir publicus Germanicus Absalon Fischer ei sucessit.

Cameram Communium anno 2010 reliquit, sede sua in *Knowsley'' integrum contributa, a competitore suo, eiusdem factionis, Georgio Howarth.

## Vita 
O'Hara in urbe Bootle prope Liverpolium natus est. In Academia Liverpoliensi, eruditus est, dein in Collegio Beatae Mariae Magdalenae Oxoniensi studuit, et gradu magistrali in litteris Humanioribus adeptus, Universitatem Londiniensem adivit. 

Priusquam Parlamentum inivit, consiliator erat in oppido *Knowsley*, et Consilio Eruditionis praeerat. Adsiduus per totam vitam turmae Liverpool FC fautor erat.

Magister erat utriusque linguae classicae in Schola Persica Cantabrigiae sitam, dein Academia Birkenheadensi, dein scholas dabat apud Collegium C.F. Mott annis 1970–5, et Collegium Liverpalense Superioris Eruditionis 1975–85, et denique Universitatem Iohannis Moores Liverpalensem 1985–90.

Lilianam Hopkins die 11 Septembris anno 1962, in urbe *Bootle*, in matrimonium duxit, cui genuit duos filios unamque filiam.

## Opera Latina 
Post obitum Eduardi, Terentius O'Hara filius, inter res a patre relictas, repperit et per Twitter proscripsit, tres paginas carminum in Latinum versorum, pleraque turmae musicorum *The Beatles* pertinentium, in usum discipulorum.

## Notae 
## Bibliographia 
* Lorna Hughes, "Former Merseyside MP Eddie O'Hara passes away at the age of 78" in *Liverpool Echo* (29 Maii 2016)
* Julia Langdon, "Eddie O’Hara obituary" in *The Guardian* (31 Maii 2016)

## Nexus externi 
* Guardian Unlimited Politics - Ask Aristotle: Edward O'Hara MP
* TheyWorkForYou.com - Edward O'Hara MP

Categoria:Alumni Universitatis Oxoniensis
Categoria:Auctores Latini hodierni
Categoria:Alumni universitatum et scholarum Londiniensium
Categoria:Legati Parlamento Britannico
Categoria:Magistri Scholae Persicae (Cantabrigia)
Categoria:Politici Angliae
Domus Wittelsbacensis

**Domus Wittelsbacensis** vel **gens Vittelsbacensis** est familia regalis vel gens nobilis Bavarica et Europaea. Haec familia in Bavaria regnabat ab anno 1180 usque ad annum 1918.

## Nota

## Nexus externus
*Historia mediaevalis 

!
Panax ginseng

thumb|Ginseng cum melle
***Panax ginseng*** (binomen a Carolo Antonio de Meyer anno 1843 descriptum) est species plantarum familiae Araliacearum, in Asia orientali sponte gignens, cuius radices (apud pharmacologos **ginseng radix**) utilissimae reputantur in medicina praesertim Sinensi.

## Notae 
## Bibliographia 
; Fontes antiquiores
* 1330 : 

; Eruditio
* Ick-Hyun Jo et alii, "Rapid Identification of Ginseng Cultivars (Panax ginseng Meyer) Using Novel SNP-Based Probes" in *Journal of Ginseng Research* vol. 35 (2011) pp. 504-513 Epitome
* Lee Jia, Yuqing Zhao, "Current Evaluation of the Millennium Phytomedicine- Ginseng (I): Etymology, Pharmacognosy, Phytochemistry, Market and Regulations" in *Current Medicinal Chemistry* vol. 16 (2009) pp. 2475–2484 Textus nondum perfectus; Epitome recensionis perfectae
* Lee Jia, Yuqing Zhao, Liang XJ, "Current evaluation of the millennium phytomedicine- ginseng (II): Collected chemical entities, modern pharmacology, and clinical applications emanated from traditional Chinese medicine" in *Current Medicinal Chemistry* vol. 16 (2009) pp. 2924–2942 Textus nondum perfectus; Epitome recensionis perfectae
* Carl Anton von Meyer in ''Bulletin de la Classe Physico-Mathématique de l'Académie Impériale des Sciences de Saint-Pétersbourg* vol. 1 (1843) p. 340

* *Panax quinquefolius*

## Nexus externi 
* "Ginseng radix (Ginsengwurzel)" apud *Heilpflanzen-Welt Bibliothek*
* Patrick Wahl, "Ginseng" in *Seminar: Ernährung und Nahrungsergänzungsstoffe im Sport* apud *Deutsche Sporthochschule Köln - Institut für Biochemie''

Categoria:Taxa 1843
Categoria:Taxa C. A. Meyer
Categoria:Araliaceae
Categoria:Fruges Asiae orientalis
Categoria:Plantae medicinales
Categoria:Species plantarum
Marcellus Amon-Tanoh

**Marcellus**, vulgo plene *Marcel Benoît* **Amon-Tanoh** (Abidjan in urbe natus die 25 Novembris 1951) est politicus Litoris Eburnei.

Alumnus est universitatum Abidianensis, quam brevi temporis spatio frequentavit, et Parisiensis VIII ubi gradum magistri in rebus socio-oeconomicis ascendit. In patriam reditus ab anno 1983 negotiator et rector societatum commercialium operam dedit. Sodalis , secretarius ab anno 1999 meruit iuxta Alassane Dramane Ouattara huius factionis praesidem. Anno 2002 breviter minister a commeatu, ab anno 2003 minister a peregrinatione, ab 2005 usque in 2010 minister ab operibus publicis fuit. A die 11 Ianuarii 2017 minister a rebus externis meret, primo ministro Amadou Gon Coulibaly.

## Bibliographia 
* "Côte d’Ivoire : Ouattara réorganise son staff" in *Jeune Afrique* (20 Iulii 2015)
* Marwane Ben Yahmed, "Côte d’Ivoire : le système Ouattara" in *Jeune Afrique* (12 Ianuarii 2012)

## Nexus externi 
* Curriculum vitae

Categoria:Homines vivi
Categoria:Nati 1951
Categoria:Politici Litoris Eburnei
Categoria:Mercatores
Categoria:Alumni universitatum et scholarum Parisiensium
Laetala

**Laetala** (Finnice *Laitila*) est municipium Finnicum fere 8450 incolarum in regione Finnia Propria situm. Notum est inter alia domicilium poetriae Heli Laaksonen, quae poemata componit accentu Finniae Propriae. Urbes et oppida vicina sunt Eura, Neostadium, Pyharanta, Raumoa, Waemo, Wirmo.

## Notae
## Nexus externi 
Categoria:Urbes et municipia Finniae Propriae
Categoria:Urbes Finniae
Choeropsis

[thumb|*Choeropsis liberiensis* in [hortus zoologicus|horto zoologico Lacobrigae Portugalliae dentes suos monstrat.]]
***Choeropsis*** (a Graeco: χοῖρος 'porculus' et ὄψις 'species'), sive ***Hexaprotodon*** (ἕξ 'sex' et πρῶτος 'primoris' et ὀδούς 'dens'), est genus familiae Hippopotamidarum, cui est una sola species: ***Choeropsis liberiensis***, sive ***Hexaprotodon liberiensis***. Choeropses, secretae et nocturnae, silvas et paludes Africae Occidentalis incolunt, praecipue in Liberia, sed paucae etiam in Monte Leonino, Guinea, ac Litore Eburneo. Choeropsis est multo minor *Hippopotamo amphibio*, alia specie quae exstat familia Hippopotamidarum. Magnam partem vitae suae in aqua degit, ut pellis humida et corpus non calidum maneat. Aut in aqua aut in terra coit et proles parit. Est herbivora et filices, plantas foliis latis, gramina, fructusque edit.

## Notae 

Categoria:Species EDGE
Categoria:Hippopotamidae
Categoria:Taxa Morton
Categoria:Taxa 1849
Monumentum Ancyrae

right|thumb|Vestigia templi Augusto Romaeque dicati, Ankarae (in Turcia)
**Monumentum Ancyrae**  est templum Romae et Augusti Ancyrae situm (quae urbs nunc Ankara in Turcia est). Notissimae sunt inscriptiones in muris incisae, quae exemplar integerrimum *Rerum gestarum diui Augusti* tradunt.

## De templo condito 
Anno 25 a.C.n Ancyra caput Galatiae, tunc novae provinciae Romanae, facta est. Paucis post annis, templum Augusti et Romae aedificatum est. Postquam Turci hanc provinciam invaserunt, templum meschita factum est.

## De *Rebus gestis* 
left|thumb|Fragmentum inscriptionis e *Rebus gestis diui Augusti* in monumento Ancyrae incisae.
Inscriptio est inventa anno 1555 ab Augiero Gislenio de Busbecq, legato imperatoris Ferdinandi primi Habsburgensis Constantinopoli, cuius *Turcicae Epistolae* eam rem in Occidente divulgaverunt; in quo libro, edita sunt fragmenta inscriptionis quas interpretari potuit.

Postea, multi viatores in Europam exemplaria eiusdem inscriptionis retulerunt, cuius prima scientifica editio opus fuit Georgii Perrot et Edmundi Guillaume, qui anno 1861 Bithyniam Galatiamqueinvestigandi causa obiverunt.

Inscriptio vero duabus linguis, latina et graeca, exstat. Versio latina, exemplum textus archetypi, qui Romae, in duabus pilis ex aere ante mausoleum Augusti sitis, inveniebatur, incisa est in duos interiores parietes porticus (vel pronai), qui textus in sex columnas tribuitur. Graeca versio autem, in sinistram parietem exteriorem cellae incisa, decem et novem columnasoccupat.

## Notes et références 
## Bibliographia 
* Georgius Perrot, Edmundus Guillaume, Iulius Delbet, ''Exploration archéologique de la Galatie et de la Bithynie, d'une partie de la Mysie, de la Phrygie, de la Cappadoce et du Pont'', 2 vol., Lutetiae, Didot, 1872. (tomus I, tomus 2)

## Nexus 
### Nexus interni 
* Augustus
* Res gestae
* Roma (dea)
*Theodorus_Mommsen

Categoria:Anatolia
Alcyone (discretiva)

**Alcyone** nomen proprium quod significat:
* Alcyone filia Atlantis
* Alcyone uxor Ceycis, filii Aeoli
* Alcyone (stella)
Alcyone (mythologia)

thumb|Alcyone Ceyci valedicens
**Alcyone** (Ἀλκυόνη) in mythologia Graeca est uxor Ceycis et filia Aeoli. Cum Ceyce feliciter vivit et eorum amor exemplum omnibus dicitur. 

## Fabula
Aliquando evenit ut Ceyx ad mare piscatum abiit. Frustra eum rogavit Alcyone ne iret, quia aliquid mali animus ei praesagiverat. Abiit autem, et subito surrexerunt magni venti qui navem eius submerserunt. Alcyone, quae e terra coniugis labores spectabat, ut vidit navem periisse, tanta desperatione affecta est ut de rupe se praecipitaverit, et occisa sit.

Tanta amore dei miserti sunt et eos in aves transformaverunt, quae latine alcyones dicuntur. Etiam, cum alcyones mense Ianuario sua ova pariant in nidis quos in saxis faciunt, Iuppiter fecit ut sol in illo tempore anni valde luceat et alcyones recalfaciat donec ova incubent. Quam ob rem hae calidae dies Ianuarii Alcyonides dies dicuntur.

* Alcyonides dies

## Nexus externi 
Categoria:Mythologia Graeca
Marcus Janka

**Marcus Janka** (natus die 8 Septembris 1969 Castri Reginae) est philologus Germanicus rerum classicarum dictarum.

## Vitae conspectus 
Ianca, cum inter annos 1988 et 1993 utrique linguae historiae atque paedagogicae disciplinae necnon iuribus Reginensem apud universitatem studuisset, veniam docendi meruens ibidem adlatus professoris usque annum 1996 factus est. Deinde biennio in schola docebat, quo perfecto computans commentarium secundi Ovidi libri de amatoria arte promotus est. Secundo demum gradu docendi veniae assecuto cum septem annos professorem linguae Graecae indigenae universitatis subveniret perscrutando nexus inter Trachinias Sophoclis et Euripidis Hippolytum veniam legendi denique anno 2003 meruit. Insequentibus annis cum frequenter sedes in vicem professoris diversis in oppidis occupavisset simulque magistri muneris Frisingiae in urbe functus esset, anno 2006 demum minister Monachensium universitatis creatus atque peracto anno rerum classicarum una cum paedagogicae rationis professor nominatus est. Ex eodem quidem anno Gymnasium nuncupatum libellum mensilem coedare solet. Praeterea etiam sodalitati Mommsenianae praeest.

## Nexus 
* Pagina interretialis de Ianca in situ universitatis Monacensis

Categoria:Philologi Germaniae
Categoria:Professores Universitatis Ratisbonensis
Categoria:Professores Universitatis Monacensis
Spessartus mons

thumb|Verbum "Spessart" dicit "Spechtswald" sive silvam picidarum.
**Spessartus mons** est mons vel silva mediae magnitudinis qui iacet in Bavaria et Hassia. Septentrionalem partem versus iacet avium mons. Spessartum ab orientali, meridionali et occidentali parte Moenus fluvius circumfluit.

## Nota 

Categoria:Montes Germaniae
Antonius Tajani

**Antonius Tajani** (Italice *Antonio Tajani*, natus Romae die 4 Augusti 1953) est diurnarius et politicus Italicus factionis politica Populi Libertatis et fuit ab die 17 Ianuarii 2017 usque ad diem 3 Iulii 2019 Parlamenti Europaei praeses.

## Eruditio et munus 
Tajani apud universitatem Studium Urbis Romae iurisprudentiae studebat. Anno 1974/1975 miles in exercitu Italiano militavit. Postea diurnarius operam dedit.

## Cursus honorum 
Anno 1994 cum aliis factionem "Forza Italia" condidit. Annis 1994 - 2008 primo legatus ad Parlamentum Europaeum fuit. Ab anno 2001 consiliarius urbis Romae est. De anno 2008 usque ad annum 2014 Tajani sodalis Commissionis Europaeae erat. Tum iterum ad Parlamentum Europaeum electus est. Mense Ianuario successor Martini Schulz praeses parlamenti electus est.

## Familia 
Taviani uxorem duxit atque duos liberos habet.

## Notae 
* Forza Italia

## Nexus externi 
* Situs interretiales Commissionis Europaeae 
* VoteWatch.eu: 
* Pagina de Tajani in situ interretiali Parlamenti Europaei 

Categoria:Alumni Studii Urbis
Categoria:Legati Parlamenti Europaei
Categoria:Politici Italiae
Hippopotamidae

**Hippopotamidae** sunt familia mammalium ordinis artiodactylorum. Sunt bestiae robustae, pelle nudo, quae et terram et aquam habitare solent, et  et quattuor digitis utriusque pedis ambulant. Ventres eorum tres partes habent. Quamquam Suidis physiologice sunt similes et pseudoruminantia sunt sicut Camelidae, propinquiores sunt Cetaceis.

Exstant duae species Hippopotamidarum in duabus generibus divisae: *Hippopotamus amphibius* et *Choeropsis liberiensis*.

## Nexus externi 
* De Hippopotamidis apud Animal Diversity Web 

Categoria:Artiodactyla
Categoria:Hippopotamidae
Categoria:Mammalia aquatica
Categoria:Taxa Gray
Hadriana Petcu

**Hadriana** (Dacoromanice *Adriana*) **Petcu** (nata 29 Novembris 1961) machinatrix et rerum politicarum perita Dacoromanica est.

## Munus 
Petcu ad annum 1985 apud Institutum Polytechnicum mechanicae studebat et deinde apud Ergasterium atomicum in Axiopoli operam dedit. Ab anno 1990 pro administratione nationali aquarum Romaniae operam dedit. Ab anno 2010 director administrationis aquarum in Buzău circulo fuit.

## Cursus honorum 
Petcu die 4 Ianuarii 2017 ministra aquae et saltus in consilio ministrorum Sorin Grindeanu nominata est. Successit hoc in officium Christinae Paşca Palmer ministrae circumiectus Romaniae. Sed pars ministerii circumiectus Daniel Constantin suscepit.

## Nexus externi 
* Biographia apud adevarul.ro

## Notae 

Categoria:Machinatores Romaniae
Categoria:Ministri circumiectus Romaniae
Thomas Petcu

**Thomas Florinus** (Dacoromanice *Toma Florin*) **Petcu** (natus die 29 Aprilis 1978 in Giurgiu in Giurgiu circulo) machinator et rerum politicarum peritus Dacoromanicus est.

## Eruditio et munus 
Petcu ad annum 2001 apud Universitatem Technicam Constructionum Bucarestensem hydrotechnicae studebat et ad annum 2006 apud Academiam Studiorum Oeconomicorum Bucarestae oeconomiae studium absolvit. In administratione portus oppidi Giugiu operam dedit. Anno 2013/2014 praefectus vicarius circuli Giurgiu fuit at anno 2015/2016 praeses magistratus ad protegendum circumiectum Romaniae.

## Cursus honorum 
Petcu sodalis factionis liberalis ALDE est et die 11 Decembris 2016 primo legatus ad Cameram Legatorum Romaniae electus est. Die 4 Ianuarii 2017 minister energiae in consilio ministrorum Sorin Grindeanu nominatus est. Hoc in officium Victori Grigorescu successit. Et in novo consilio ministrorum Michaelis Tudose a die 29 Iunii 2017 hoc magistratu fungebatur. Die 29 Ianuarii 2018, cum novum consilium ministrorum Vioricae Dăncilăe magistratos iniret, Antonius Anton ei successit.

## Familia 
Petcu uxorem duxit.

## Nexus externi 
* Biographia apud gandul.info (2017)
* Biographia apud situm interretialem Camerae legatorum Romaniae

## Notae 
Categoria:Alumni Universitatis Technicae Constructionum Bucarestensis
Categoria:Alumni Academiae Studiorum Oeconomicorum Bucarestensis
Categoria:Machinatores Romaniae
Categoria:Legati Camerae Legatorum Romaniae
Categoria:Ministri Energiae Romaniae
Pravind Jugnauth

**Pravind Kumar Jugnauth** (in vico La Caverne die 25 Decembris 1961 natus) est politicus insulae Mauritiae.

Proavis operariis gentis Ahir ex India migratis, religioni Hinduicae haerentibus, sed patre Anerood Jugnauth causidico et futuro praeside, Pravind Jugnauth apud Collegium Regium in urbe Curepipe educatus est. Alumnus est universitatum Buckinghamiensis in Anglia et Aquissextiensis in Francia. Iuris peritus apud Hospitium Lincolniense Londiniense inscriptus est.

Motus socialistici militantis ab anno 1990 sodalis, ab 1999 dux vicarius, ab anno 2003 dux factus est, patri successor, quo officio usque hodie fungitur. Legatus est apud parlamentum Mauritianum ab anno 2000. Minister ab agricultura a die 7 Septembris 2000 usque ad 7 Octobris 2003, minister a technologia a 14 Decembris 2014 ad 25 Maii 2016, ter autem minister a vectigalibus a 7 Octobris 2003 ad 5 Iulii 2005, ab 11 Maii 2009 ad 26 Iulii 2011, denuo ab 25 Maii 2016 ad 23 Ianuarii 2017 fuit, a quo die primus minister meret, patri rursus successor.

## Nexus externi 
* "Pravind Jugnauth found guilty of conflict of interests in the MedPoint case" in *Indian Ocean Times* (circiter 1 Iulii 2015)

Categoria:Politici Mauritiae
Categoria:Alumni Universitatis Buckinghamiensis
Categoria:Alumni Universitatis Aquissextiensis
Gabriel Petrea

**Gabriel Petrea** (natus 30 Octobris 1984 in Focșani in Vrancea circulo) rerum politicarum peritus Dacoromanicus est.

## Eruditio et munus 
Petrea apud Universitatem Polytechnicam Bucarestensem studebat, pro qua etiam operam dedit. Fuit praeses unionis studiosorum Romaniae.

## Cursus honorum 
Petrea, sodalis factionis PSD, annis 2013 - 2015 praeses conventus iuvenum factionis PSD erat, die 11 Decembris 2016 legatus ad Cameram Legatorum Romaniae electus est. Die 4 Ianuarii 2017 minister dialogi socialis in consilio ministrorum Sorin Grindeanu nominatus est. Et in novo consilio ministrorum Michaelis Tudose a die 29 Iunii 2017 hoc magistratu fungitur.

## Nexus externi 
* Curriculum vitae apud jurnalul.ro
* Pagina personalis
* Biographia apud situm interretialem Camerae Legatorum Romaniae

## Notae 
Categoria:Alumni Scholae et Universitatis Polytechnicae Bucarestensis
Categoria:Legati Camerae Legatorum Romaniae
Categoria:Ministri Romaniae
Marvel Comics

[thumb|[Logotypus societatis Marvel.]]
**Marvel Comics**, vel simpliciter **Marvel,** est una ex duabus maximis domibus editoriis Americanis, quae praecipue libros nubeculatos de superheroibus edere solet. Personae ficticiae, quorum de periculis hi nubeculati narrant, notissimae sunt Spider-Man, X-Men, Fantastic Four, Hulk, Iron Man, vel Captain America. Quae societas tantum pars maioris societatis mercatoriae, quae **Marvel Entertainment** nuncupatur, est.

## Historia 
Societas Marvel, cui primum nomen **Timely comics** erat,  condita est a Martino Goodman anno 1939. Eodem anno, societas adhuc nova primum ex serie nubeculatorum suorum edidit, cui titulus *Marvel Comics*. Decennio 195, novum nomen, i.e. **Atlas Comics**, sibi induit, et tandem in primis annis decennii 196, hodiernum nomen adoptavit, ad primum librum, quem societas olim ediderat, commemorandum.

Decennio 196, res prosperrime hic societati evenerunt; tunc Stan Lee et Iacobus Kirby primum Fantastic Four effinxerunt, deinde multos alios qui mox mundum ficticium Marvel (anglice: Marvel Universe) incoluerunt. Hoc praecipue illos nubeculatos distinguebat et ad vulgus tam gratos ab initio reddidit, quod primi eius generis fuerunt qui superheroes humanis ingeniis indutos imbellicitatibusque, quas lectores sibi proximas aestimare et intelligere possent, proposuerunt.

Die 31 Augusti 2009, societas Marvel acquisita est a societate Disney.

Aliqui scriptores et delineatores qui nubeculatos societatis Marvel fecerunt:
*Stephanus Englehart
*Ioannes Byrne
*Iacobus Kirby
*Stephanus Gerber
*Stephanus Ditko

## Nexus externi 
* Pagina interretialis Domus editoriae **Marvel**
* Index de libris nubeculatis a Marvel Comics editis

Categoria:Societates editoriae
-
Alexander Sumarokov

[thumb|Alexander Sumarokov, ab [Antonius Losenko|Antonio Losenko pictus]]
**Alexander Petri filius Sumarokov** (Russice Александр Петрович Сумароков; natus Villmanstrand die 14 [[25 Novembris|[25] Novembris]] 1717, mortuus Moscuae die 1 [[12 Octobris|[12] Octobris]] 1777) fuit poëta, fabularum scriptor, ac criticus litterarius. Russiae primus scriptor litterarius professionalis (id est mercenarius) habetur. Anno 1767 insigne Sanctae Annae primi gradus et ordine consiliarii statalis ordinarii honoratus est. Sumarokov pluribus generibus studiosus erat; odas (festas, religiosas, philosophicas, anacreonticas), saturas, elegias, carmina, epigrammata, madrigales, epitaphiaque composuit. Pluribus metris et structuris poëticis usus est. Pater dramatis Russici habetur; principia classicismi sequebatur, sed contra consuetudinem aliorum scriptorum sui temporis et tragoedias et comoedias scribebat.

## Opera selecta 
### Tragoediae 
* Хорев (Chorev; 1747)
* Гамлет (libera interpretatio Shakesperii tragoediae Hamlet; 1748)
* Синав и Трувор (Sinav et Truvor; 1750)
* Артистона (Artistona; 1750)
* Димитрий Самозванец (Demetrius Impostor, 1771)
* Мстислав (Mstislaus; 1774)

### Comeodiae 
* Тресотиниус (Tresotinus; 1750)
* Рогоносец по воображению (Qui uxorem suam adulteram esse putat; 1772)
* Мать – совместница дочери (Mater aemula filiae; 1772)
* Вздорщица (Mulier pugnax; 1772) 

### Alia 
* Две эпистолы (Duae epistulae; 1748): "О русском языке" (De lingua Russica) et "О стихотворстве" (De versificatione)
**Editio secunda, abbreviata: "Наставление хотящим быти писателями" (Instructio iis qui scriptores esse volunt; 1774)
* Пустынник (Eremita; 1757)

## Bibliographia 
* Ospovat, Kirill. *Terror and Pity: Aleksandr Sumarokov and the Theater of Power in Elizabethan Russia*. Brighton, MA: Academic Studies Press, 2016.
* Vishnevskaja, Inna. Аплодисменты в прошлое. А. П. Сумароков и его традиции. Moscuae: Издательство Литературного Института им. А. М. Горького, 1996.

## Nexus externi 
Categoria:Auctores Russici
Categoria:Incolae Imperii Russici
Categoria:Incolae Moscuae
Categoria:Poetae Russiae
Categoria:Scriptores scaenici
Congregatio pro operariis christianis a Sancto Josepho Calasanctio

**Congregatio pro operariis Christianis a Sancto Iosepho Calasanctio**, litteris compendiariis **COp**, **C.Op.**, est ordo religiosus virorum. Hanc congregationem die 24 Novembris 1889 Vindobonae Antonius Maria Schwartz condidit ut egestatem operariorum iuvenium mitigaret. Anno 1939, Sancta Sedes congregationem approbavit. 

## Nexus externus
*"Kalasantiner" 

Categoria:Ordines Ecclesiae Catholicae
Panax quinquefolius

***Panax quinquefolius*** (binomen a Carolo Linnaeo anno 1753 descriptum, sed nomine speciali "*quinquefolium*") est species plantarum familiae Araliacearum, in America Septentrionali sponte gignens, in Asia Orientali culta, cuius radices utilissimae in medicina, praesertim Sinensi reputantur.

## Notae 
## Bibliographia 
* Lee Jia, Yuqing Zhao, "Current Evaluation of the Millennium Phytomedicine- Ginseng (I): Etymology, Pharmacognosy, Phytochemistry, Market and Regulations" in *Current Medicinal Chemistry* vol. 16 (2009) pp. 2475–2484 Textus nondum perfectus; Epitome recensionis perfectae
* Lee Jia, Yuqing Zhao, Liang XJ, "Current evaluation of the millennium phytomedicine- ginseng (II): Collected chemical entities, modern pharmacology, and clinical applications emanated from traditional Chinese medicine" in *Current Medicinal Chemistry* vol. 16 (2009) pp. 2924–2942 Textus nondum perfectus; Epitome recensionis perfectae
* 

## Nexus externi 
* "Ginseng radix (Ginsengwurzel)" apud *Heilpflanzen-Welt Bibliothek*
* Patrick Wahl, "Ginseng" in *Seminar: Ernährung und Nahrungsergänzungsstoffe im Sport* apud *Deutsche Sporthochschule Köln - Institut für Biochemie*

Categoria:Araliaceae
Categoria:Fruges Americae septentrionalis
Categoria:Plantae medicinales
Categoria:Species plantarum
Categoria:Taxa 1753
Categoria:Taxa Linnaei
Lorazepamum

**Lorazepamum** est substantia psycholeptica et anxiolytica et benzodiazepinorum derivata. 

Lorazepamum in ordinis mundi sanitarii indicem exemplarem medicamentorum essentialium receptum est. 

## Natura Lorazepami 
### Natura chemica 
Structura chemica (RS)-7-Chlor-5-(2-chlorphenyl)-3-hydroxy-2,3-dihydro-1H-1,4-benzodiazepin-2-onum et massa molaris 321.16 g/mol est. Codex ATC est N05BA06.

### Natura pharmacologica 
### Pharmacodynamica 
Lorazepamo ut omnis benzodiazepinis affinitas magna receptorii GABAA est. 

### Pharmacocinetica 
#### Absorptio 
Post applicationem per os aut sublingualis aut intravenosus aut intramuscularis substantiae absorptio celeriter (10-40 minuta, i.v.: duo minuta) evenit. 

#### Distributio 
Tempus distributionis semivitae est 11 minuta, volumen distributionis 0.85-1.5 l/kg 

#### Metabolismus 
Tempus semivitae biologicum t_{\frac{1}{2}} 10—20 horae est.

#### Excretio 
Excretio est per urinas.

## Effectus Lorazepami 
### Reactiones adversae 
Saepe: somnolentia, asthenia 

Usus lorazepami cum periculo dementiarum coniunctus.

## Usus Lorazepami 
### Abusus 
Usus lorazepami cum periculo abusus coniunctus. 

 
* Pharmacologia

## Notae 
Categoria:Benzodiazepina
Categoria:Lactama
Categoria:Anxiolytica
Categoria:Ordinis mundi sanitarii medicamenta essentialia
Alexander Petrescu

**Alexander** (Dacoromanice *Alexandru*) **Petrescu** (natus ignoto die) rerum politicarum peritus Dacoromanicus est.

## Munus 
Petrescu, antea praeses Ferroviarum Dacoromanarum, ab anno 2014 praeses Cursus Publicae Romaniae fuit.

## Cursus honorum 
Petrescu, sodalis factionis PSD, die 4 Ianuarii 2017 minister oeconomiae Romaniae in consilio ministrorum Sorin Grindeanu nominatus est. Hoc in officium Costino Borc successit. Iam die 24 Februarii eiusdem anni Petrescu novus minister delegatus societatum minorum nominatus est. Minister oeconomiae ei Michael Tudose successit. Die 14 Iunii 2017 se cum plurimis ministris iussu Livii Dragnea praesidis PSD se a magistratu recessit. Ei die 29 Iunii Ilan Laufer successit.

## Nexus externi 
* Pagina personalis

## Notae 
Categoria:Ministri oeconomiae Romaniae
Categoria:Ministri commercii Romaniae
Andreas Calbus

**Andreas Calbus** (graece: Ἀνδρέας Κάλβος) (in insula Zacyntho natus, mense Aprili 1792; Louth in oppido die 3 Novembris 1869 mortuus) unus e notissimis poetis graecis sui saeculi fuit.

## Vita 
Liburni educatus est, familiaritem cum Nicolao Hugo Foscolo Florentiae iunxit, et  eius secretarius factus est. Illum secutus est Londinium, sed, postquam amicitias dimiserunt, se diviserunt . Libros suos graece et italice scripsit.

## Opera praecipua 
* *Opera italice scripta (Opere italiane: Teramene, Le Danaidi e scritti minori*, Roma, Istituto per l'Europa orientale, 1938)
* *Duo carmina lyrica (Due liriche di Andrea Calvos*, Bari, Tip. Levante, 1955=
* ''De Andrea Calbo et operibus italice scriptis (A. Kalvos e i suoi scritti in italiano: Ippia, Teramene, Le stagioni dell'abate Meli, Le Danaidi e Pagine sparse*, Napoli, Pironti, 1960
* *Odae (Odi'', Palermo, Quaderni dell'Istituto di filologia greca dell'Universita di Palermo, 1988)
* *Odae graecae (Las Odas griegas de Andrea Kalvos: ensayo y version metrica completa*, Santiago, Univ. de Chile, Centro de Estudios Bizantinos y Neohelenikos Fotios Malleros, 1988)

## Notae 
## Bibliographia 
* *Dictionarium scriptorum (Dizionario Bompiani degli autori* (de *Andrea Calvos*)
* *Acta convivii Andreae Calbi dicati (Andreas Kalbos: praktika 12. symposiou poieses*, Patra, Achaikes, 1994) 

Categoria:Mortui 1869
Categoria:Nati 1792
Categoria:Incolae Zacynthi
Categoria:Poetae Graeci
Categoria:Poetae Italiae
Categoria:Poetae Angliae
Categoria:Auctores Neograeci
Categoria:Auctores Italiani
Iohannes Xiphilinus

Iohannes Xiphilinus (undecimo saeculo floruit) fuit scriptor et monachus Byzantinus qui nobis epitomam Historiae Romanae Dionis Cassii reliquit, libros XXXVI-LXXX continentem (69 a.C.n. - 229 p.c.). Ex hac historia integre vel paene integre servati sunt libri XXXVI-LX. Ita libri LXI-LXXX a morte Claudii imperatoris usque ad Alexandrum Severum Augustum, si quidem nonnulla fragmenta in excerptorum historicorum collectaneis Constantini Porphyrogeniti inventa exceperis, praecipue per Xiphilinum nobis noti sunt.

Iohannes Xiphilinus nepos patriarchae eiusdem nominis fuisse vulgo putatur.

## Editiones 
* Editio princeps *Epitomae* anno 1551 apud typographum Parisiensem Robertum Stephanum in lucem prodiit, qui quarto ante anno (1548) editionem principem ipsius Dionis Cassii iam dederat. Eodem anno Gulielmus Blancus Albiensis hoc compendium Latine convertit, paulo post Gulielmus Xylander adnotationibus et castigationibus suis instruxit (Basileae, 1558). Nec tamen omnino praetereundum videtur Georgium Merulam iam circa 1490 vitas imperatorum Nervae, Traiani et Hadriani e Xiphilino Latine convertisse.
* Hodie Xiphilinum cum Dione Cassio apud Bibliothecam Teubnerianam vel *Loeb Classical Library* commode legere potes.

## Si vis plura legere 
* Christophorus Thomas Mallan, 'The Style, Method, and Programme of Xiphilinus' Epitome of Cassius Dio's Roman History', *Greek Roman and Byzantine studies* 2013(63) : 610-644 Hic legere potes

## Notae 
Categoria:Nati saeculo 10 aut 11
Categoria:Mortui saeculo 11 aut 12
Categoria:Auctores Graeci mediaevales
Categoria:Historici Byzantini
How Brown Saw the Baseball Game

[thumb|Praeconium pelliculae in diario *[Ocala Evening Star* (1908)]]
***How Brown Saw the Baseball Game*** (Quomodo Brown ludum basipilae vidit), sive ***How Jones Saw the Baseball Game***, est pellicula brevis et comica Civitatum Foederatarum, anno 1907 creata et a societate manufactoria Lubin distributa. In pellicula historia narratur viri basipilae studiosi, Mr. Brown, qui magnitudinem temeti ante lusorium certamen bibit et ita ebrius fit ut certamen motu retrogradu videat. Qui effectus in dispositione pelliculae photographiâ praestigiosâ creatus est.

Pellicula mense Novembri 1907 edita est. In exemplo periodici *The Moving Picture World* anni 1908 felix et iocosa existimata est. Nescimus an exemplum pelliculae impressum superest, nec nomina histrionum et dispositorum. Est similis aliae peliculae comicae, ab Edwino Porter dispositae et anno priore editae.

## Bibliographia 
* 
* 
* 
* 

## Nexus externi 
* 

Categoria:Pelliculae 1907
Categoria:Pelliculae Civitatum Foederatarum
Categoria:Pelliculae mutae